Кармеліты босыя на землях Беларусі мелі ўсяго 3 кляштары – у Глыбокім, Гродне і Гудагаі. Гісторыя кармелітаў босых у Гродне ад моманту іх з'яўлення да касацыі кляштару ў 1845 г. налічвала больш за два з паловай стагоддзі. Фундатарамі кляштару і касцёлу Узвышэння святога Крыжа выступіла сям'я Катовічаў – Андрэй і Цэцылія (Барбара?). Новая фундацыя была прынятая на правінцыяльным капітуле ў Віснічы, які адбыўся ў 1673 г., а зацверджанне атрымала на сейме ў 1676 г.